ПРОТОКОЛ № 38
от заседание на Комисия по правни въпроси 
на Висшия съдебен съвет, проведено на 30 септември 2013 г.

Днес, 30 септември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
						КАРОЛИНА НЕДЕЛЧЕВА - отсъства
						НЕЗАБРАВКА СТОЕВА
														
На заседанието присъства експертния сътрудник на комисията: Саша Харитонова –  директор дирекция “Правна”.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:

- Писмо от Главния прокурор на РБългария относно определяне на размера на трудовото възнаграждение на магистрат при заместване на административен ръководител, съгласно чл. 168, ал. 7 от ЗСВ.

Д Н Е В Е Н   Р Е Д:

1. ОТНОСНО: Писмо от Върховна касационна прокуратура относно работата на междуведомствената работна група по проекта на Наредба на МС за условията и реда за участие на граждански специалисти в операции и мисии на международни организации за управление на кризи.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото от Върховна касационна прокуратура относно работата на междуведомствената работна група по проекта на Наредба на МС за условията и реда за участие на граждански специалисти в операции и мисии на международни организации за управление на кризи.
1.2. Възлага на представителя на ВСС в междуведомствената работна група – Саша Харитонова при участието в работата на същата да съобрази становището на Прокуратурата, както и да докладва на Комисията за всички последващи предложения от участниците в нея.

2. ОТНОСНО: Извлечение от протокол № 37/25.09.2013 г. на Комисия „Бюджет и финанси” относно възнаграждения на членове на конкурсна комисия в обявен конкурс за повишаване в длъжност и преместване за заемане на длъжността „прокурор” във Върховна касационна прокуратура, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. С оглед постъпила жалба срещу решение на ВСС по протокол № 36/19.09.2013 г., с което е прекратен конкурса за повишаване и преместване в длъжност „прокурор във ВКП”, окончателно решение следва да се вземе след влизане в сила решението на ВАС.
2.2. Решението по т. 2 да се изпрати на Комисия „Бюджет и финанси”, за сведение.

3. ОТНОСНО: Извлечение от протокол № 52/17.09.2013 г. на Комисията по предложенията и атестирането относно писмо от административния ръководител на Софийски градски съд във връзка с наложено дисциплинарно наказание на магистрат.

КОМИСИЯТА ПО ПРАВНИ ВЪПРОСИ
Р Е Ш И:

3.1. Административният ръководител на Софийски градски съд да съобрази действията си с мотивите, изложени в определение № 12477/30.09.2013 г. по административно дело № 10272/13 г. на ВАС, като има предвид, че същото не е влязло в сила.
3.2. Решението по т. 3 да се предостави на Комисия по предложенията и атестирането.

4. ОТНОСНО: Извлечение от протокол № 53/24.09.2013 г. на Комисията по предложенията и атестирането относно упълномощаване на директора на дирекция „Атестиране на магистрати” и началниците на отдели „Атестиране и кариерно развитие на съдии” и „Атестиране и кариерно развитие на прокурори и следователи” да представляват Висшия съдебен съвет пред органите на съдебната и изпълнителната власт.

Комисията по правни въпроси предлага на Висшия съдебен съвет да вземе следното решение:
ПРОЕКТ
ВИСШИЯТ СЪДЕБЕН СЪВЕТ
Р Е Ш И :

4.1. УПЪЛНОМОЩАВА Силвия Рашева Илиева – директор на Дирекция „Атестиране на магистрати” да представлява Висшия съдебен съвет пред органите на съдебната власт и органите на изпълнителната власт.
4.2. УПЪЛНОМОЩАВА Ана Димитрова Топалова-Панова – началник на Отдел „Атестиране и кариерно развитие на прокурори и следователи” в Дирекция „Атестиране на магистрати” да представлява Висшия съдебен съвет пред органите на съдебната власт и органите на изпълнителната власт.
4.3. УПЪЛНОМОЩАВА Красимир Михайлов Казаров – началник на Отдел „Атестиране и кариерно развитие на съдии” в Дирекция „Атестиране на магистрати” да представлява Висшия съдебен съвет пред органите на съдебната власт и органите на изпълнителната власт.

•	Точката да бъде включена като допълнителна в дневния ред за заседанието на ВСС на 03.10.2013 г.

5. ОТНОСНО:  Писма от председателите на Върховен касационен съд, Окръжен съд гр. Сливен и Районен съд гр. Нови пазар относно проект за изменение и допълнение на Наказателно-процесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

5.1. Изпраща на Комисия „Бюджет и финанси” по компетентност, която да има предвид становищата при формиране на бюджета.

6. ОТНОСНО: Проект на План за действие за изпълнение на Комуникационната политика на ВСС – 2014-2018 г., за предложения и становища до 04.10.2013 г. /отложено от 23.09.2013 г. за запознаване/

КОМИСИЯТА ПО ПРАВНИ ВЪПРОСИ
Р Е Ш И:

6.1. ИЗРАЗЯВА ПОЛОЖИТЕЛНО СТАНОВИЩЕ по проекта на План за действие за изпълнение на Комуникационната политика на ВСС – 2014-2018 г.
6.2. Решението по т. 6 да се предостави на Комисия „Комуникационна политика”, за сведение.

7. ОТНОСНО: Писмо от Главния прокурор на РБългария относно определяне на размера на трудовото възнаграждение на магистрат при заместване на административен ръководител, съгласно чл. 168, ал. 7 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

7.1. Препраща преписката на Комисия „Бюджет и финанси” за принципно уреждане на подобни случаи, с оглед финансовата възможност за определяне на допълнително възнаграждение при заместване на магистрати при условията на чл. 259 от КТ. 

 
03.10.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева